[{"text_idx": "#000002", "text": "Levinuimateks vo\u0303o\u0303rutusna\u0308htudeks, mis vo\u0303ivad tekkida nii kanepist kui ka alkoholist loobumisel on rahutus, peavalu, higistamine, unetus jm, aga ka emotsionaalne ebamugavustunne nagu Sinu poolt nimetatud u\u0308ksko\u0303iksus. Vo\u0303o\u0303rutusna\u0308hud on u\u0308ldjuhul ajutised ning mo\u0308o\u0308duvad. Nende kestvus so\u0303ltub sellest kui palju ja sageli on uimasteid tarvitatud."}, {"text_idx": "#000003", "text": "Sinu kirjast loen va\u0308lja, et tunned oma tervise pa\u0308rast muret ning soovid leida tekkinud ku\u0308simustele vastuseid. U\u0308he vo\u0303imalusena julgustan Sind u\u0308hendust vo\u0303tma tasuta programmi Valik no\u0303ustajaga, kes kuulab ja aitab hea meelega kaasa mo\u0303elda, mis vo\u0303iksid olla sulle muret valmistanud su\u0308mptomite po\u0303hjused. Sinu andmed ja\u0308a\u0308vad no\u0303ustamisel osaledes konfidentsiaalseks. "}, {"text_idx": "#000007", "text": "Jah, te olete ta\u0308iesti normaalne inimene, normaalne on olla petteunud, kurb, jo\u0303uetu jne , sest te olete inimene, kes on elus palju la\u0308bi elanud, raskustest la\u0308bi tulnud, teinud suuri muutusi elus la\u0308bi ja oma 6le lapsele toetav ja hooliv ema, kuid te enda vajadused on to\u0303ena\u0308oliselt ja\u0308a\u0308nud ta\u0308iesti tahaplaanile. Mo\u0303ni ime, et te ei ole murdumas. Kui te ise tunnete, et teil on vaimselt raske selle ko\u0303igega toime tulla siis ehk saate ra\u0308a\u0308kida enda perearstiga, kes saab suuna. Vo\u0303ite uurida ka vo\u0303imalikku tuge ohvriabist."}, {"text_idx": "#000009", "text": "Kui inimene on tarvitanud alkoholi pikema aja va\u0308ltel ja suurtes/u\u0308htlastes kogustes, siis pohmelli selle klassikalises mo\u0303istes enam ei tekigi. Halvemat enesetunne vo\u0303idakse kogeda, kui kogus peaks ja\u0308rsult minema veelgi suuremaks vo\u0303i lahjema alkoholi pealt minnakse u\u0308le kangema peale. Kuna orgamismil on tekkinud tolerantsus ja aju on harjunud juba teatud harjumuspa\u0308raste kogustega, siis organism ei suhtu alkoholi enam kui mu\u0308rki, mida ta peab va\u0308ljutama orgamismist, vaid ta no\u0308 tunneb selle a\u0308ra ega reageeri enam sellele kui mu\u0308rgile. Ja vo\u0303ib olla to\u0303esti nii, et pohmelli ei tekigi, vo\u0303ib olla ku\u0308ll kehvem enesetunne, kuid mitte raskel kujul pohmelli. Pikemaajalise tarvitamise tagaja\u0308rjel tekivad ajus teatud retseptorid, mis alkoholile reageerivad. Ajju ja\u0308a\u0308b n-o\u0308 ma\u0308luja\u0308lg. Ja nu\u0308u\u0308d, kui inimene on kaine, siis need retseptorid on uinunud olekus ja aktiveeruvad uuesti, kui inimene taas alkoholi tarvitab. Ehk teisiso\u0303nu aju tunneb a\u0308ra, et midagi tuttavlikku anti mulle. Sel po\u0303hjusel jo\u0303uavad inimesed, kes on suutnud kainust mingi aeg hoida, u\u0308sna kiiresti samade koguste juurde tagasi, mis neil enne kaineks saamist harjumuseks tarvitada oli. Seega kontrollitud tarvitamine ei pruugi enam inimesel vo\u0303nnestuda, st tarvitan vaid harva vo\u0303i teatud piiatud kogustes. See protsent on va\u0308ike, kellel see o\u0303nnestub. Kuigi jah, kunagi ei tea, kas te kuulute selle protsendi hulka vo\u0303i mitte. See selgub vaid katse-eksituse meetodil. Kui kontrollitud tarvitamine ei o\u0303nnestu, siis ja\u0308a\u0308b valikusse vaid kainuse hoidmine."}, {"text_idx": "#000010", "text": "Alkohol mo\u0303jutab nii fu\u0308u\u0308silist kui vaimset tervist igal juhul, kuid inimene ei pruugi seda tajuda. Kuna alkoholil on ka valuaistingut pa\u0308rssiv toime, ehk teisiso\u0303nu ta ei lase retseptoritel omavahel infot edastada, vaid blokeerib selle, siis inimene ei pruugi u\u0308ldse aru saada, et kuskil miskit valutab. Sageli tekivad need kaebused inimesel alles siis, kui ta kaineks saab. See on tavaline na\u0308htus, et siis hakkaks justkui orgamism logisema ja valutab siit ja sealt. Eks see valutas ka enne, kuid inimene ei pruugi valu tajuda. Alkoholi mo\u0303just saate la\u0308hemalt lugeda siit."}, {"text_idx": "#000011", "text": "Tunnustan, et te oma tervisest sedavo\u0303rd hoolite. Igati normaalne on oma muret ka va\u0308ljendada enda tervisena\u0308itajate pa\u0308rast. Seda, miks te soovitud vereproovi ebavajalikuks peeti, ei oska ma kommenteerida. Toetudes kogemustele enda to\u0308o\u0308s alkoholi kuritarvaitavate inimestega vo\u0303in va\u0308ita, et inimese orgamism reageerib va\u0308ga erinevalt. Minu prakitkas on olnud u\u0308ks noor mees, kes suutis enda maksa no\u0308 a\u0308ra ha\u0308vitada 6 kuuga ja samas on olnud ka neid, kes on aastaku\u0308mneid joonud ja kelle maksana\u0308it on korras, ning ka neid, kes vaatamata sellele, et na\u0308itajad on korrast a\u0308ra ka joomist ja\u0308tkavad, ning ka neid, kes teada saades, et na\u0308idud korras on- joomist veelgi julgemalt ja\u0308tkavad."}, {"text_idx": "#000012", "text": "See, et ta\u0308na on na\u0308it normi piires ei ta\u0308henda paraku seda, et see nii vo\u0303ib ja\u0308a\u0308da. Kunagi ei tea, kuidas mingi organ ja\u0308rgmisel hetkel vo\u0303ib reageerida ja millal on selle organi jaoks just nu\u0308u\u0308d see viimane piisk karikas n-o\u0308 ta\u0308is saanud. Maksa tervisele on kasulik hoiduda ko\u0303ikidest mu\u0308rkidest, kaasa arvatud alkoholist. Alkohol ei mo\u0303juta vaid u\u0308ht organit (maksa) meie organismis, vaid ta mo\u0303jutab ka ko\u0303iki teisi organeid sh aju. Seega ei pruugi see ta\u0308hendada seda, et kui maks on justkui korras, siis teised organid pole mo\u0303jutada saanud. Seda ei pruugi inimene lihtsalt tajuda, kui tarvitamine ja\u0308tkub. Alkoholi mo\u0303ju organismile on va\u0308gagi individuaalne ja so\u0303ltub tarvitatavast kogusest, tarvitamise kiirusest, inimese organismi eripa\u0308radest ja terviseseisundist, muude ainete ja ravimite samaaegsest tarvitamisest.Teatud tervisekaebused vo\u0303ivad avalduda alles pikemalt kaine olles. Otseselt alkoholist algavaid terviseprobleeme loetletakse ligi 60. Kaudsemalt on alkoholi mo\u0303juga seotud u\u0308le 200 haiguse."}, {"text_idx": "#000013", "text": "Po\u0303hjus, miks ei teki ma\u0308lulu\u0308nki on organismi tolerantsuses. Na\u0308iteks inimene, kes on harjutanud tarvitamist ja teeb seda sagedasti suuremates kogustes vo\u0303ibki ma\u0308letada (teinekord ku\u0308ll lu\u0308nklikult), kuid siiski enamust eelmisel pa\u0308eval/o\u0303htul toimunust siiski ma\u0308letada. Samas inimene, kes tarvitab harva ja na\u0308iteks joob u\u0308he korra jooksul suure koguse aloholi- joobeastmeni 2\u2030 vo\u0303i enamgi vo\u0303ib kogeda ta\u0308ielikku ma\u0308luauku ja sattuda ka eluohtlikku seisundisse. Nagu eelpool sai viidatud, et tema orgamism ei tule sellise suure mu\u0308rgiannusega alkoholi na\u0308ol toime."}, {"text_idx": "#000014", "text": "See, et olete enda tervise osas ta\u0308helepanelik, on igati mo\u0303istlik. Lo\u0303puks on see teie enda keha ja teie ise teate enda seisundit ju ko\u0303ige paremini ning see, et olete ju enda alkoholi tarvitamise muutmiseks abi otsinud na\u0308itab seda, et tegelikult soovite end siiski hoida ja va\u0308a\u0308rtustate enda tervist."}, {"text_idx": "#000015", "text": "See, milline viis vo\u0303i tee just teie jaoks enda tarvitamisharjumuste muutmise juures o\u0303ige on, on teie enda valida. On inimesi, keda on aidanud Jumalasse usk, vo\u0303i Kaja Heinsalu vo\u0303i keegi kolmas, ja neid, kes on abi saanud AA ru\u0308hmadest vo\u0303i teaduspo\u0303histest sekkumisprogrammidest (millest la\u0308htuvad \u201cKainem ja Tervem Eesti\u201d programmi spetsialistid). Seega, kui te ise tunnete, et mingi viis tundub teie puhul toimivat jo\u0303ustavalt ja motivatsiooni to\u0303stvalt/hoidvalt ja see sobib teile ning aitab teil kainem olla vo\u0303i va\u0308hem tarvitada, siis nii ongi. Siinkohal ei ole mo\u0303istlik end teistega vo\u0303rrelda. See, kuidas te enda jaoks soovitud tulemuse saavutate, ei ole kellegi o\u0303igus kommenteerida. Teinekord tulebki proovida erinevaid la\u0308henemisi, et saada aru, mis sobiv on. AA ru\u0308hmade kohta saate la\u0308hemalt infot. AA u\u0308heks mo\u0303juteguriks loetakse teekonnal koos kulgemist ja mitte oma murega u\u0308ksi olemist. Koosolekute u\u0308ks jo\u0303ustv komponent ongi u\u0308ksteisega jagamine ja sellest vaimujo\u0303u saamine, mis aitab siis kainust sa\u0308ilitada."}, {"text_idx": "#000024", "text": "Stressi ja a\u0308revuse puhul kipume me hingama pindmiselt ja kiirelt. See viib vereringesse liiga palju hapnikku, mis omakorda vo\u0303ib tekitada a\u0308revust juurde. Kontrollitud hingamine on tehnika, mille puhul hingamine viiakse aeglaseks, su\u0308gavaks ja rahulikuks. See aitab stressi, a\u0308revuse, masenduse, paanikahoogude ja lihaspingete puhul."}, {"text_idx": "#000025", "text": "Istu sirge seljaga vo\u0303i heida pikali. Aseta peopesad ko\u0303hule.\nHinga su\u0308gavalt, aeglaselt (mo\u0303ttes neljani lugedes) ja rahulikult la\u0308bi nina sisse.\nHoia hinge kinni, lugedes mo\u0303ttes viieni\nHinga aeglaselt suu kaudu va\u0308lja, lugedes mo\u0303ttes kaheksani."}, {"text_idx": "#000026", "text": "See tehnika ta\u0308hendab lihasru\u0308hmade vahelduvat pingutamist ja lo\u0303dvestamist. Lihaste lo\u0303dvestumisel va\u0308heneb ka vaimne pinge ning tulemuseks on su\u0308gav lo\u0303o\u0303gastumine."}, {"text_idx": "#000028", "text": "Jalad \u2013 siruta jalad va\u0308lja, suuna varbad u\u0308lespoole ja allapoole, pinguta jalalihaseid.\nKa\u0308sivarred \u2013 siruta ka\u0308sivarred ja ka\u0308elabad va\u0308lja, suru ka\u0308ed rusikasse.\nO\u0303lad ja kael \u2013 to\u0303sta o\u0303lgu, suru o\u0303lad alla, suru pea kuklasse ning suru lo\u0303ug rinnale.\nNa\u0308gu \u2013 pinguta laupa ja na\u0308o alaosa, pigista silmad ko\u0303vasti kinni, suru hambad kokku, tee suu nii lahti, kui vo\u0303imalik.\nKogu keha \u2013 siruta kogu keha va\u0308lja."}, {"text_idx": "#000029", "text": "Meie aju ei tee vahet, kas oleme mingis meeldivas situatsioonis vo\u0303i kujutame seda ette. Seeto\u0303ttu saab kujutluspiltide abil ha\u0308sti lo\u0303o\u0303gastuda."}, {"text_idx": "#000030", "text": "mo\u0303tle mingile rahustavale pildile, na\u0308iteks pa\u0308ikselise suvise ranna vo\u0303i aiapildile, sobib ka vaade ma\u0308gedele vo\u0303i kujutlus kallima kaisus lebamisest. See vo\u0303ib olla mis tahes sulle isiklikult oluline vo\u0303i midagi ta\u0308hendav pilt, mis tekitab sinus rahuliku tunde."}, {"text_idx": "#000031", "text": "Mediteerimine aitab to\u0303husalt stressi, a\u0308revuse ja pinge vastu. Regulaarne mediteerimine viib suurema rahulolu ja o\u0303nnetundeni. Isegi ku\u0308mneminutiline igapa\u0308evane harjutamine vo\u0303ib anda va\u0308ga positiivseid tulemusi."}, {"text_idx": "#000032", "text": "Meditatsiooniviise on va\u0308ga palju. Siin on kirjeldatud u\u0308ks lihtsamaid vo\u0303imalusi:"}, {"text_idx": "#000033", "text": "Otsi rahulik koht. Hoolitse, et oleks vo\u0303imalikult vaikne, sul oleks seljas mugav riietus ning toas oleks mo\u0303o\u0303dukas temperatuur.\nSea end mugavalt istuma. Hoia selg sirge ja keha pingevaba.\nKeskendu sisse- ja va\u0308ljahingamisele ning rindkere ru\u0308tmilisele liikumisele. Hinga aeglaselt ja korrapa\u0308raselt.\nAktsepteeri pa\u0308hetulevaid mo\u0303tteid, a\u0308ra pu\u0308u\u0308a nende vastu vo\u0303idelda. Kujuta ette, et need on nagu pilved, mis tulevad ja la\u0308hevad. Lase neil minna ja vii lihtsalt ta\u0308helepanu uuesti hingamisele tagasi."}, {"text_idx": "#000034", "text": "Jooga annab energiat ja parandab keskendumisvo\u0303imet. Jooga muudab inimese painduvamaks, paranevad tasakaal, koordinatsioon, verevarustus, lihaste toonus ja kehahoiak. Jooga leevendab kroonilist stressi, parandab ja suurendab teadlikkust oma kehast."}, {"text_idx": "#000035", "text": "Erinevaid joogastiile on va\u0308ga palju. Otsi joogaru\u0308hm ja -stiil, mis vastavad sinu vormisolekule ja vajadustele."}, {"text_idx": "#000036", "text": "Mo\u0303o\u0303dukas ja meeldiv fu\u0308u\u0308siline koormus lo\u0303hustab stressihormoone, tekitab hea enesetunde ja maandab stressi."}]